গ্রীষ্মকালীন অলিম্পিকে ফুটবল
গ্রীষ্মকালীন অলিম্পিকে ফুটবল (ইংরেজি: Football at the Summer Olympics) প্রতি চার বৎসর অন্তর অনুষ্ঠিত গ্রীষ্মকালীন অলিম্পিক গেম্‌সে পুরুষদের অন্যতম ক্রীড়া বিষয়রূপে চিহ্নিত। কেবলমাত্র ১৮৯৬ ও ১৯৩২ সালের অলিম্পিক গেমসে এ খেলাটির অন্তর্ভুক্তি ছিল না। মহিলাদের ফুটবল খেলাটি আনুষ্ঠানিকভাবে ১৯৯৬ সালের আটলান্টা অলিম্পিকে প্রথমবারের মতো যুক্ত করা হয়। দলগত খেলা হিসেবে স্বীকৃত অলিম্পিকে ফুটবলের পুরুষ বিভাগে বর্তমান চ্যাম্পিয়ন হিসেবে রয়েছে ব্রাজিল ও প্রমিলাদের বিভাগে জার্মানি।